CELEX: 62017CN0006
Language: hu
Date: 2017-01-05 00:00:00
Title: C-6/17. sz. ügy: A Törvényszék (harmadik tanács) T-154/14. sz., ANKO kontra Európai Bizottság ügyben 2016. április 27-én hozott ítélete ellen az ANKO A.E. Antiprosopeion Emporiou kai Viomichanias által 2017. január 5-én benyújtott fellebbezés

27.2.2017   
            
            
               HU
            
            
               Az Európai Unió Hivatalos Lapja
            
            
               C 63/20
            
         A Törvényszék (harmadik tanács) T-154/14. sz., ANKO kontra Európai Bizottság ügyben 2016. április 27-én hozott ítélete ellen az ANKO A.E. Antiprosopeion Emporiou kai Viomichanias által 2017. január 5-én benyújtott fellebbezés
   (C-6/17. sz. ügy)
   (2017/C 063/28)
   Az eljárás nyelve: görög
   
      Felek
   
   
      Fellebbező: ANKO A.E. Antiprosopeion Emporiou kai Viomichanias (képviselő: Stavroula Paliou ügyvéd)
   
      A másik/többi fél az eljárásban: Európai Bizottság
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék T-154/14. sz. ügyben 2016. április 27-én hozott ítéletét és utalja vissza az ügyet érdemi vizsgálat céljából a Törvényszék elé;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A fellebbező azt állítja, hogy a Törvényszék T-154/14. sz. ügyben 2016. április 27-én hozott ítélete olyan jogi értékeléseket tartalmaz, amelyek uniós jogszabályokat sértenek.
   A fellebbező szerint az ítéletet a következő okok miatt kell hatályon kívül helyezni:
   
               i.
            
            
               elsősorban: tekintettel az alkalmazandó anyagi jogi rendelkezésekre téves jogalkalmazás és eljárási szabálytalanságok okán, amelyek hibássá teszik a megtámadott ítélet indokolását.
            
         
               ii.
            
            
               másodsorban: olyan indokok miatt, amelyek téves jogalkalmazással kapcsolatosak, azon rendelkezéseket illetően, amelyek a kereset tekintetében szabályozzák a bizonyítás tárgyát és a bizonyítási terhet, a viszontkereset tekintetében pedig a bizonyítási teher elosztását.
            
         Ezen összefüggésben a fellebbezési jogalapok a következők:
   
               I.
            
            
               A téves jogalkalmazás és az eljárási szabálytalanságok tekintetében:
               
                           1)
                        
                        
                           Első fellebbezési jogalap: az indokolás nyilvánvaló elégtelensége.
                        
                     
                           2)
                        
                        
                           Második fellebbezési jogalap: téves jogalkalmazás és ellentmondásos indokolás.
                        
                     
         
               II.
            
            
               A téves jogalkalmazás, valamint a bizonyítás tárgyát és a bizonyítási terhet szabályozó rendelkezések vonatkozásában:
               
                           3)
                        
                        
                           Harmadik fellebbezési jogalap: téves jogalkalmazás a bizonyítás tárgyát és a bizonyítási terhet illetően a kereset tekintetében.
                        
                     
                           4)
                        
                        
                           Negyedik fellebbezési jogalap: téves jogalkalmazás a bizonyítási teher megosztását illetően a Bizottság viszontkeresetée tekintetében.